Frk. Bibelstripp

«Frk. Bibelstripp» er en norsk sang som ble skrevet av Øystein Sunde og utgitt mars 1994 på CD-singel. 19. oktober samme år ble den utgitt på Sundes musikkalbum Du må'kke komme her og komme her. Basslyden lyder forskjellig på singlen kontra album versjonen. Dette skyldes at Arne Sandum spiller på singlen, mens Sveinung Hovensjø spiller på albumet.Teksten er et spark til damer i artist-yrket som utgir seg for være kristne, samtidig som de går veldig utfordrende kledd; som om det er viktigere for dem at spesielt det mannlige publikum vil legge mer merke til måten damene kler seg på, enn det kristne budskap.Sunde presenterte sangen først for Karsten Isachsen som syntes den var veldig morsom. Isachsen har uttalt at sangen er en av Sundes beste.Første gang Sunde fremførte sangen for et større publikum, var 2. juni 1992 på Dizzie Showteater. Der og da anså Sunde det som uaktuelt å gi den ut noensinne siden han var redd den ville virke for støtende på damer innen gospelsjangeren, og da spesielt Torhild Sivertsen. Han spilte den også 30. juni samme år i Tønsberg i Dizzie Tunes showet 20 år fra scenekanten, men var foreløpig skeptisk til å gi den ut offentlig.Teksten til «Frk. Bibelstripp» fulgte med i CD-heftet til  Du må'kke komme her og komme her.


== «Frk. Bibelstripp» i notebøker ==
Du må'kke komme her og komme her (1997)
Sangbok (2010)(I begge sangbøkene blir tittelen stavet «Frøken Bibelstripp» i stedet for «Frk. Bibelstripp».)


== Musikere og instrumenter ==
Øystein Sunde: vokal, sologitar (Telecaster)
Aslag Haugen: rytmegitar
Lars Håvard Haugen: sologitar (Telecaster)
Arne Moslåtten: trekkspill
Arne Sandum: bass (kun på singelversjon; ikke albumversjon)
Sveinung Hovensjø: bass (kun på albumversjon; ikke singelversjon)
Bjørn Gunnar Sando: trommer
Kari Iveland: kor
Elisabeth Moberg: kor


== «Frk. Bibelstripp» på samlealbum ==
Øystein Sundes 40 beste (1991) (kun utgitt på pressinger etter første opplag)
Sundes verden (2006)
Sundes verden – 52 av de aller beste (2006)


== NRK-opptak ==
Spellemannsprisen 1993 – (sendt 12. mars 1994). På dette stadiet hadde altså Sunde bestemt seg for å fremføre sangen for alle og enhver. Dette klippet ble vist i sin helhet i programmet Øystein Sunde – med god avstand til bilen bak (sendt 26. desember 2010). Hellbillies var kompband og Lars Håvard Haugen tok første del av gitarsoloen, mens Sunde tok andre del. Muligens gjorde de dette også på album versjonen.
Gitarkameratene på scenen (2:2) – (sendt 26. desember 1994). Denne varianten inneholdt ekstra vers. Musikerne var Sunde (vokal/akustisk gitar, nylonstrenger), Jan Eggum (akustisk gitar, nylonstrenger/kor), Halvdan Sivertsen (akustisk bass/kor) og Lillebjørn Nilsen (triangel/kor). Kun siste del av det opprinnelige instrumentalpartiet ble spilt; noe som styrker teorien om at Lars Håvard Haugen spilte første del av soloen på albumet.
Rondo (sendt 17. februar 1995). Sunde spilte kun et vers kompet av sin akustiske gitar.
Så hatten passer – (sendt 29. november 1997). Opptaket var fra 31. januar/1. februar 1997 i Grieghallen. Denne varianten inneholdt også ekstra vers. Musikerne var Sunde (vokal/elektrisk gitar), Henryk Lysiak (elektrisk piano), Åge Westgårdsrønningen (rytmegitar), Johnny Sareussen (bass), Einar Hagerup (trommer), Maja Neeraas (kor), Karin Fremstad (kor) og Yvonne Algrøy (kor). Lysiak tok første del av instrumentalpartiet; Sunde det andre.


== Referanser ==